Tarybos Direktyva
1985 m. gruodžio 20 d.
iš dalies keičianti, atsižvelgiant į Ispanijos ir Portugalijos įstojimą, Direktyvą 85/433/EEB dėl farmacijos diplomų, pažymėjimų ir kitų oficialią kvalifikaciją patvirtinančių dokumentų abipusio pripažinimo, įskaitant priemones, padedančias veiksmingiau naudotis su tam tikra farmacine veikla susijusia įsisteigimo teise
(85/584/EEB)
EUROPOS BENDRIJŲ TARYBA,
atsižvelgdama į Ispanijos ir Portugalijos Stojimo aktą, ypač į jo 396 straipsnį,
kadangi, įstojus Ispanijai ir Portugalijai, būtina padaryti tam tikrus Direktyvos 85/433/EEB [1] dalinius pakeitimus, siekiant užtikrinti, kad Ispanijos Karalystė ir Portugalijos Respublika bei kitos valstybės narės ją vienodai taikytų;
kadangi pagal Ispanijos ir Portugalijos stojimo sutarties 2 straipsnio 3 dalį Bendrijos institucijos gali dar prieš įstojimą priimti Stojimo akto 396 straipsnyje nurodytas priemones, kurios pagal minėtą Sutartį pradedamos taikyti, jei ši Sutartis įsigalios, ir nuo jos įsigaliojimo dienos,
PRIĖMĖ ŠIĄ DIREKTYVĄ:
1 straipsnis
"k) Ispanijoje:
título de licenciado en farmacia (Švietimo ir mokslo ministerijos arba universitetų suteikiamas universiteto farmacijos studijų laipsnis);
l) Portugalijoje:
Carta de curso de licenciatura em Cinêcias Farmacêuticas (universitetų išduodamas farmacijos studijų pažymėjimas)."
2 straipsnis
Per Direktyvos 85/433/EEB 19 straipsnio 1 dalyje nurodytą laiką valstybės narės priima priemones, būtinas, kad būtų laikomasi šios direktyvos.
3 straipsnis
Ši direktyva skirta valstybėms narėms.
Priimta Briuselyje, 1985 m. gruodžio 20 d.